**NAVODILA ZA PRIPRAVO PONUDBE**

**OSNOVNI PODATKI O NAROČILU**

#

**Podatki o naročniku**

|  |  |
| --- | --- |
| **Naročnik:** | Občina Loški Potok, Hrib-Loški Potok 17, 1318 Loški Potok |
| **Predmet javnega naročila:** | Izvajanje prevozov šoloobveznih otrok v Občini Loški Potok za šolska leta 2016/2017, 2017/2018, 2018/2019 |
| **E-naslov kontaktne osebe naročnika:** | vinko.kosmerl@loski-potok.si |
| **Datum in ura oddaje ponudb:** | 07. 07. 2016 do 13. ure |
| **Javno odpiranje ponudb:** | 07. 07. 2016 ob 14. uri |
| **Kraj odpiranja ponudb** | Sejna soba Občine Loški Potok |
| **Rok za postavitev vprašanj:** | 04. 07. 2016 |
| **Trajanje javnega naročila:** | Sklenitev pogodbe za obdobje treh (3) let |

# Predmet

|  |  |
| --- | --- |
| Opis in predmet javnega naročila: | Prevozi šoloobveznih otrok v OŠ dr. Antona Debeljaka Loški Potok in POŠ Podpreska |
| Razdelitev na sklope: | NE |
| Vrsta postopka in pravna podlaga: | Postopek oddaje naročila male vrednosti, 47. člen ZJN-3 (Ur. list RS, št. 91/2015) |
| Variantne ponudbe: | NE |
| Finančno zavarovanje za resnost ponudbe | NE |
| Veljavnost ponudbe do: | 30. 9. 2016 |

# Merilo za izbor

|  |  |
| --- | --- |
| Najnižja cena: | **DA** |

Ponudnik mora v ponudbi navesti končno ceno v evrih. Končna cena mora vsebovati vse stroške, DDV, popuste, cestnine in rabate. Naknadno naročnik ne bo priznaval nobenih stroškov, ki niso zajeti v ponudbeno ceno.

Naročnik bo sklenil pogodbo z enim ponudnikom za obdobje treh (3) let, ki ga bo izbral v skladu z razpisanim merilom.

Dnevna cena razpisane storitve je fiksna za obdobje enega leta. Nadaljnje spreminjanje cene je določeno v vzorcu okvirnega sporazuma.

Naročnik bo javno prebral in upošteval ponudbeno ceno, ki bo vpisana v naročnikov obrazec ponudba.

Oddaja javnega naročila se izvaja predvsem po določbah naslednjih zakonov in na njihovi podlagi sprejetih podzakonskih predpisov:

|  |
| --- |
| * Zakon o javnem naročanju (ZJN-3; Uradni list RS, št. 91/2015)
* Zakon o pravnem varstvu v postopkih javnega naročanja (Uradni list RS, št. 43/11, 60/11 - ZTP-D, 63/13 in 90/14 - ZDU-1I)
* Zakon o javnih financah (Uradni list RS, št. 11/11 - uradno prečiščeno besedilo, 14/13 - popr. in 101/13, 55/15 – ZFisP in 96/15 – ZIPRS1617)
* Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo);
* Uredba o finančnih zavarovanjih pri javnem naročanju (Uradni list RS, št. 48/14)
* Obligacijski zakonik (Uradni list RS, št. 97/07 - uradno prečiščeno besedilo) ter
* vsa ostala veljavna zakonodaja, ki velja v Republiki Sloveniji in ureja zadevno področje.
 |

#  1. POVABILO K ODDAJI PONUDBE

Predmet javnega razpisa je: **Izvajanje prevozov šoloobveznih otrok v Občini Loški Potok za šolska leta 2016/2017, 2017/2018, 2018/2019**

Storitev se bo izvajala tri šolska leta. Predviden začetek in konec je:

* + rok pričetka: 01. 09. 2016
	+ rok zaključka: 31. 08. 2019

Podrobnejši opis posameznih zahtev naročnika in relacij je določen v poglavju 7 (Tehnične specifikacije).

Ponudnik mora ponudbo izdelati v slovenskem jeziku. Ponudniki mora ponuditi izvedbo razpisanih storitev v celoti. Naročnik bo vse ponudnike, ki ne bodo ponudili izvedbo vseh razpisanih storitev v celoti, izločil iz ocenjevanja ponudb.

Ponudnik nosi vse stroške, povezano s pripravo in predložitvijo svoje ponudbe. Z oddajo ponudbe se ponudnik strinja z vsemi pogoji javnega naročila, ki izhajajo iz te razpisne dokumentacije.

Glede na to, da je konfiguracija terena v občini Loški Potok zelo zahtevna, saj je potrebno opravljati prevoze tudi po zahtevnem terenu z večjimi in daljšimi vzponi in to v vseh letnih časih in ob vseh vremenskih pogojih, ponudnikom priporočamo, da si pred oddajo ponudbe relacije prevozov tudi ogledajo.

OPOZORILO:

Končna ponudbena cena mora vsebovati vse stroške – cene za izvedbo relacije, davek, prevozne, stroške dela, stroške zavarovanja, materialne stroške ter vse ostale stroške, ki so potrebni za izvedbo razpisanih storitev, vključno z vsemi splošnimi riziki, odgovornostmi in obveznostmi, navedenimi v pogodbi. Vključevati mora tudi popuste, rabate in davek na dodano vrednost.

Naročnik si izrecno pridržuje pravico, da od izbranega ponudnika zahteva pristanek na morebitne spremenjene pogoje prevozov, morebitne spremembe števila učencev na posameznih relacijah ali števila relacij in spremembe urnika prevozov, če bodo to narekovale zahteve organiziranosti izvedbe vzgojno izobraževalnega procesa v OŠ Loški Potok in POŠ Podpreska.

**Relacije prevozov in število kilometrov so razvidni iz opisa linij v točki 7: Tehnične specifikacije**

1. **POJASNILA**

Pojasnila o vsebini razpisne dokumentacije sme ponudnik zahtevati preko Portala javnih naročil. Naročnik bo posredoval dodatna pojasnila v zvezi z razpisno dokumentacijo v skladu z ZJN-3.

Pojasnila dokumentacije v zvezi z oddajo javnega naročila se lahko zahteva izključno preko Portala javnih naročil. Ponudniki lahko naročniku postavljajo vprašanja in z njim komunicirajo le pisno, preko Portala javnih naročil. Informacije, ki jih posreduje naročnik preko Portala javnih naročil, se skladno z 2. odstavkom 67. člena ZJN-3 štejejo za spremembo, dopolnitev ali pojasnilo v zvezi z oddajo javnega naročila, če iz vsebine informacij izhaja, da se z njimi spreminja ali dopolnjuje ta dokumentacija ali če se s pojasnilom odpravlja dvoumnost navedbe v tej dokumentaciji ali javni objavi.

Po javnem odpiranju ponudb bo kontaktna oseba naročnika zapisnik o javnem odpiranju ponudb, vsa obvestila, zahteve za dopolnitve formalno nepopolnih ponudb ter druge informacije o javnem naročilu, pošiljala po e-pošti kontaktni osebi ponudnika, navedenega v ponudbi. Naročnik bo vsa obvestila pošiljal le nosilcu posla.

1. **PODATKI O PONUDNIKU**

Na javnem razpisu lahko sodeluje vsak gospodarski subjekt, ki je registriran za dejavnost, ki je predmet razpisa in jo prevzema v ponudbi.

Samostojna ponudba je tista ponudba, v kateri nastopa samo en gospodarski subjekt, ki sam izpolnjuje vse razpisane pogoje in zahteve iz te razpisne dokumentacije ter sam z zmogljivostmi in znanji, ki jih ima v celoti prevzema izvedbo naročila.

Skupna ponudba je ponudba, ki jo predloži skupina gospodarskih subjektov, ki mora predložiti pravni akt (sporazum ali pogodbo) o skupni izvedbi javnega naročila v primeru, da bodo izbrani na javnem razpisu. Pravni akt o skupni izvedbi javnega naročila mora natančno opredeliti naloge in odgovornosti posameznih gospodarskih subjektov za izvedbo javnega naročila. Pravni akt o skupni izvedbi javnega naročila mora tudi opredeliti nosilca posla, ki skupino gospodarskih subjektov zastopa. V tem primeru naročnik v skladu z 3. odstavkom 81. člena zahteva, da so navedeni subjekti v pravnem aktu skupaj solidarno odgovorni za izvedbo javnega naročila. Zgoraj navedeni pravni akt stopi v veljavo v primeru, če bo skupina gospodarskih subjektov izbrana kot najugodnejši ponudnik.

V primeru, da skupina gospodarskih subjektov predloži skupno ponudbo, bo naročnik izpolnjevanje pogojev osnovne, poklicne, ekonomske in finančne sposobnosti iz poglavja 5. ugotavljal za vsakega gospodarskega subjekta posebej, izpolnjevanje ostalih pogojev pa za vse gospodarske subjekte skupaj.

1. **NAVODILO ZA IZPOLNJEVANJE PONUDBE**

4.1 Ponudnik predloži ponudbo v zapečateni ali zaprti ovojnici, tako da je na javnem odpiranju možno preveriti, da je zaprta tako, kot je bila predana. Ovojnice je potrebno oddati v tajništvu občine ali poslati s priporočeno pošiljko na naslov: **Občina Loški Potok, Hrib 17, 1318 Loški Potok. V levem zgornjem kotu ovojnice morajo biti podatki (naziv in naslov) pošiljatelja. V levem kotu spodaj na ovojnici pa mora biti pripis: »NE ODPIRAJ – PONUDNA ZA JAVNI RAZPIS – Prevozi šoloobveznih otrok v občini Loški Potok za šolska leta 2016/2017, 2017/2018 in 2018/2019«**

Ponudba se bo štela za pravočasno, če bo predložena ali bo prispela po pošti na naslov naročnika do navedenega dne in ure, kot je to zapisano v tabeli Podatki o naročniku (1. stran tega dokumenta). V primeru, da bodo ponudbe prispele nepravočasno, bo naročnik takšne ponudbe izločil iz postopka odpiranja ponudb in ponudbe neodprte vrnil na naslov ponudnika.

4.2 Ponudniki morajo izjave in predračune predložiti na predpisanih obrazcih naročnika brez dodatnih pogojev; pripisi in dodatni pogoji ponudnika se ne upoštevajo. Dokumenti so lahko predloženi v kopijah, vendar morajo ustrezati vsebini originala.

Ponudnik mora pripraviti en izvod ponudbene dokumentacije, ki ga sestavljajo izpolnjeni obrazci in zahtevane priloge. Celotna ponudbena dokumentacija mora biti natipkana ali napisana z neizbrisljivo pisavo in podpisana od osebe, ki ima pravico zastopanja ponudnika.

Ponudba ne sme vsebovati nobenih sprememb in dodatkov (ni dovoljeno spreminjati tehničnih popisov naročnika), ki niso v skladu z razpisno dokumentacijo ali potrebni zaradi odprave napak ponudnika. Popravljene napake morajo biti označene z inicialkami osebe, ki podpiše ponudbo.

4.3 Za pravilnost ponudbe mora ponudnik predložiti naslednjo izpolnjeno dokumentacijo:

1. Ponudba in izjava (izpolnjeni obrazci)
2. parafiran vzorec pogodbe (vzorec pogodbe se parafira na vsaki strani in na koncu)

4.4 Naročnik bo lahko pred oddajo javnega naročila od ponudnikov zahteval, da predložijo najnovejša dokazila (potrdila, izjave) kot dokaz dejstev, navedenih v predloženih izjavah v ponudbi (kot npr. OBR. M-1/M-2, pogodbe in podobno).

Naročnik bo pred sprejetjem odločitve o oddaji naročila oziroma najpozneje pred sklenitvijo pogodbe o izvedbi javnega naročila preveril obstoj in vsebino podatkov iz najugodnejše ponudbe oziroma drugih navedb iz ponudbe. Pri preverjanju sposobnosti ponudnika bo naročnik upošteval podatke iz uradnih evidenc, ki jih je pridobil oziroma jih je predložil ponudnik v drugih postopkih oddaje javnega naročila, če izpis iz uradne evidence ni starejši od štirih mesecev.

4.5 Naročnik bo izločil iz postopka izbire ponudnika v primeru, da obstaja utemeljen sum, da je ponudnik ali kdo drug v njegovem imenu, delavcu naročnika ali drugi osebi, ki lahko vpliva na odločitev naročnika v postopku oddaje javnega naročila, obljubil, ponudil ali dal kakršnokoli korist z namenom, da bi tako vplival na vsebino, dejanje ali odločitev naročnika glede ponudbe pred, med ali po izbiri ponudnika.

Vse stroške povezane s pripravo in predložitvijo ponudbe nosi ponudnik.

1. **UGOTAVLJANJE SPOSOBNOSTI PONUDNIKOV**

Naročnik bo priznal sposobnost vsem ponudnikom, ki bodo izpolnili vse zahtevane pogoje in predložili ustrezna dokazila zahtevana v 4. točki.

Naročnik bo priznal sposobnost ponudnikom na osnovi izpolnjevanja pogojev iz naslednjih točk:

1. Osnovna sposobnost ponudnika,
2. Poklicna sposobnost ponudnika,
3. Ekonomska in finančna sposobnost ponudnika

Č. Tehnična in kadrovska sposobnost ponudnika.

|  |
| --- |
| 1. **Osnovna sposobnost ponudnika**
 |
| 1. Ponudnik ali njegov zakoniti zastopnik (če gre za pravno osebo) ni bil pravnomočno obsojen zaradi kaznivih dejanj, kot jih določa prvi odstavek 75. člena ZJN-3
 | Izjava |
| 1. Ponudnik na dan, ko poteče rok za oddajo ponudb, ni izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami
 | Izjava |
| 1. Ponudnik izpolnjuje obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka, če vrednost teh neplačanih zapadlih obveznosti na dan oddaje ponudbe ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.
 | Izjava |
| 1. Gospodarskemu subjektu v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države ni bila dvakrat ali večkrat izrečena globa zaradi prekrška v zvezi s plačilom za delo
 | Izjava |
| 1. Naročnik bo iz sodelovanja v postopku javnega naročanja izključil gospodarski subjekt tudi v primeru, če se je pri gospodarskem subjektu pri prejšnji pogodbo o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavil odškodnino ali so bile izvedene druge primerljive sankcije.
 | Izjava |
| 1. Naročnik bo iz postopka javnega naročanja (kadar koli v postopku) izključil gospodarski subjekt, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz prvega, drugega ali četrtega odstavka 75. člena. Naročnik pa lahko kadar koli v postopku izključi tudi gospodarski subjekt, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz šestega odstavka 75. člena ZJN-3.
 | Izjava |
|  |

|  |
| --- |
| 1. **Poklicna sposobnost**
 |
| 1. Gospodarski subjekt je registriran za opravljanje dejavnosti, ki je predmet naročila in jo prevzema v ponudbi. | Izjava |
| 2. Gospodarski subjekt mora biti vpisani v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU. Če morajo imeti gospodarski subjekti določeno dovoljenje ali biti člani določene organizacije, da lahko v svoji matični državi opravljajo določeno storitev, morajo predložiti dokazilo o tem dovoljenju ali članstvu.Pogoj mora izpolnjevati vsak gospodarskih subjekt, ki bo vključen v izvedbo javnega naročila. | Izjava |

|  |
| --- |
| **C. Ekonomska in finančna sposobnost ponudnika** |
| 1. Ponudnik (v skupni ponudbi vsak partner) mora izpolnjevati naslednje ekonomsko-finančne pogoje:

Da na dan oddaje ponudbe nima blokiranega nobenega transakcijskega računa, v zadnjih 90 dneh pred rokom za oddajo ponudb pa ni imel nobenega transakcijskega računa blokiranega več kot 30 zaporednih delovnih dni. | Izjava |
| 1. Ponudnik mora nuditi trideset (30) dnevni plačilni rok, ki prične teči z dnem prejema pravilno izstavljene fakture.
 | Izjava |

|  |
| --- |
| **Č. Tehnična in kadrovska sposobnost** |
| 1. Ponudnik je kvalitetno in strokovno izpolnjeval pogodbene obveznosti iz prejšnjih pogodb, sklenjenih v zadnjih treh letih
 | Izjava |
| 1. Ponudnik zagotavlja, da naročniki zoper njega niso vlagali upravičenih reklamacij glede kakovosti storitev in nespoštovanja drugih določil pogodbe. Če naročnik razpolaga z dokazili o nespoštovanju pogodbenih obveznosti, lahko ponudnika izloči iz predmetnega postopka.
 | Izjava |
| 1. Ponudnik je v zadnjih treh (3) letih od dneva oddaje ponudbe izvajal ali izvaja storitev  **prevoza šolskih otrok** za vsaj enega javnega naročnika v vrednosti 40.000 EUR.
 | Izjava |
| 1. Ponudnik razpolaga s strokovnim kadrom in finančnimi zmogljivosti za izvedbo javnega naročila.
 | Izjava |
| 1. Ponudnik razpolaga s tehnično brezhibnimi vozili z opremo, ki jo določajo predpisi za prevoze skupin otrok.
 | Izjava |
| 1. Ponudnik mora zagotavljati nadomestno vozilo oz. nadomestnega voznika v primeru okvare vozila ali odsotnosti vozila.
 | Izjava |
| 1. Ponudnik mora zagotavljati nadomestno vozilo oz. nadomestnega voznika v primeru okvare vozila ali odsotnosti voznika.
 | Izjava |
| 1. Ponudnik mora imeti licenco za prevoze otrok v prometu in sklenjeno obvezno zavarovanje gospodarskega subjekta, vozila ter prevoznika, ki bo izvajal prevoze
 | Izjava |
| 1. Ponudnik mora opravljati šolske prevoze v skladu z Zakonom o prevozih v cestnem prometu, Pravilnikom o oznakah in opremi vozil, s katerimi se opravljajo prevozi v cestnem prometu in Pravilnikom o delih in opremi vozil.
 | Izjava |
| 1. Ponudnik mora zagotoviti, da bodo vsa vozila, ki bodo namenjena prevozu šolskih otrok pred pričetkom zime ustrezno opremljena, kot to določajo veljavni predpisi.
 | Izjava |
| 1. Naročniku pred začetkom izvajanja pogodbe posredoval podatke o osebi, ki bo izvajala prevoze, ki bo predmet pogodbe, in podatke o vozilih (seznam vozil), s katerimi bo prevoze izvajal (registrska številka, karakteristike), prav tako mora naročnikoma sporočati vse spremembe, ki bi nastale tekom trajanja pogodbe.
 | Izjava |
| 1. V sodelovanju s šolo pripraviti vozni red in časovnice pred pričetkom vsakega šolskega leta (najkasneje do 30.8.), na predlog šole spreminjati tudi med letom in vse spremembe posredovati naročniku prevoza najkasneje 3 dni pred predvideno spremembo voznega reda.
 | Izjava |

**6. PONUDBA S PODIZVAJALCI**

Če bo ponudnik izvajal javno naročilo s podizvajalci, mora v ponudbi:

- navesti vse podizvajalce ter vsak del javnega naročila, ki ga namerava oddati v podizvajanje,

- kontaktne podatke in zakonite zastopnike predlaganih podizvajalcev,

- priložiti zahtevo podizvajalca za neposredno plačilo, če podizvajalec to zahteva.

Glavni izvajalec bo moral med izvajanjem javnega naročila naročnika obvestiti o morebitnih spremembah informacij iz prejšnjega odstavka in poslati informacije o novih podizvajalcih, ki jih namerava naknadno vključiti v izvajanje del, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz druge, tretje in četrte alineje prejšnjega odstavka.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik bo zavrnil predlog za zamenjavo podizvajalca oziroma vključitev novega podizvajalca tudi, če bo to vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti glavnega izvajalca najpozneje v desetih dneh od prejema predloga.

V primeru, da podizvajalec v skladu in na način, določen v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno v skladu s tem zakonom in obveznost zavezuje naročnika in glavnega izvajalca. Kadar namerava ponudnik izvesti javno naročilo s podizvajalcem, ki zahteva neposredno plačilo v skladu s tem členom, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če neposredno plačilo podizvajalcu ni obvezno, bo naročnik od glavnega izvajalca zahteval, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

Če glavni izvajalec ne ravna v skladu s 94. členom ZJN-3, naročnik Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3.

**7. TEHNIČNE SPECIFIKACIJE**

**Predmet javnega naročila je opravljanje dnevnih prevozov učencev v občini Loški Potok v matično osnovno šolo na Hribu v Loškem Potoku in v Podružnično šolo v Podpreski v šolskih letih 2016/2017, 2017/2018, 2018/2019.**

***Opis in relacije:***

Šolski prevozi, ki so predmet razpisa, se bodo opravljali za učence devetletke v skladu s šolskim koledarjem in sicer na naslednjih relacijah:

|  |  |  |  |
| --- | --- | --- | --- |
| **Zap. št.** | **Relacija** | **Način prevoza** | **št. km v eno smer** |
|  |  |  |  |
| 1. | Podplanina - Trava – Podpreska - Hrib Loški Potok | Osebni avto ali kombi in manjši avtobus | 18 km |
| 2. | Hrib-Loški Potok - Mali Log – Retje (Rebar) – Hrib-Loški Potok | avtobus | 9 km |
| 3. | Hrib-Loški Potok - Retje – Hrib-Loški Potok | avtobus | 3 km |
| 4. | Bela Voda – Hrib-Loški Potok | osebni avto ali kombi | 5 km |
| 5.  | Stari Kot – Podpreska | osebni avto ali kombi | 9 km |

Vse dnevne prevoze opravlja en sam izvajalec, zato naj cena v ponudbi vsebuje skupno ceno prevozov na dan za avtobus in morebiten kombi. Ponujena naj bo cena prevoza na dan (t.i. avtodan). Prevozi na posameznih relacijah se opravijo najmanj dvakrat dnevno in sicer je ena vožnja v jutranjem času v šolo in ena vožnja po končanem pouku iz šole, po potrebi pa je še dodatna vožnja po pouku glede na zahteve v skladu s šolskim urnikom.

***Ostali podatki oziroma pogoji v zvezi z izvajanjem prevozov:***

* prevozi se vršijo v času trajanja pouka in sicer od začetka meseca septembra 2016 do konca meseca junija 2019,
* prevozi se praviloma vršijo od ponedeljka do petka. V primeru, da imajo učenci pouk tudi v soboto, je izvajalec dolžan izvršiti prevoz tudi v soboto,
* čas prihodov oziroma odhodov avtobusa oziroma kombija se določi glede na šolski urnik pred pričetkom šolskega leta v dogovoru z ravnateljem šole. Prav tako se lahko glede na spremenjen šolski koledar ali program dela šole uskladi sprememba voznega reda tudi med samim letom. O tej spremembi se dogovorita neposredno izvajalec prevozov in ravnatelj šole.
* prevoze je potrebno izvršiti tako, da učenci pravočasno prispejo v šolo, prav tako je po končanem pouku učence potrebno prepeljati do postaje v domačem kraju.
* Ostali pogoji v zvezi z izvajanjem prevozov so zapisani v osnutku pogodbe, ki je sestavni del ponudbe.
1. **POSTOPEK**

**8.1 OBVESTILO O ODLOČITVI O ODDAJI NAROČILA**

Naročnik bo ponudnike obvestil o odločitvi o oddaji naročila na način, predpisan v ZJN-3 in sicer po sprejemu odločitve o oddaji naročila bo naročnik slednjo **objavil na portalu javnih naročil**. Naročnik o vseh odločitvah obvesti ponudnike in kandidate na način, da odločitev objavi na portalu javnih naročil. **Odločitev se šteje za vročeno z dnem objave na portalu javnih naročil.**

**Ponudnike opozarjamo, da so sami dolžni spremljati objave odločitev na portalu javnih naročil.**

**8.2 ODSTOP OD IZVEDBE JAVNEGA NAROČILA**

Naročnik lahko na podlagi osmega odstavka 90. člena ZJN-3 po pravnomočnosti odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi o odstopu od izvedbe javnega naročila takoj pisno obvestil ponudnike, ki so predložili ponudbo.

**9. POUK O PRAVNEM SREDSTVU**

Pravno varstvo ponudnika, naročnika in javnega interesa v postopku oddaje predmetnega javnega naročila se ureja v skladu s 1. členom ZPVPJN.

Zahtevek za revizijo lahko vloži vsaka oseba, ki ima ali je imela interes za dodelitev javnega naročila in ji je ali bi ji lahko z domnevno kršitvijo nastala škoda, ter zagovornik javnega interesa.

Zahtevek za revizijo, ki se nanaša na povabilo k oddaji ponudbe in/ali razpisno dokumentacijo, se, razen v primeru iz četrtega odstavka 25. člena ZPVPJN, vloži v osmih delovnih dneh od dneva prejema povabila k oddaji ponudbe in/ali razpisne dokumentacije.

Zahtevek za revizijo se vloži pisno neposredno pri naročniku, po pošti priporočeno ali priporočeno s povratnico.

Vlagatelj mora kopijo zahtevka za revizijo hkrati posredovati Ministrstvu za finance.

Vlagatelj mora v zahtevku za revizijo navesti:

• ime in naslov vlagatelja zahtevka in kontaktno osebo,

• ime naročnika,

• oznako (številko) javnega naročila oziroma odločitve o oddaji javnega naročila,

• predmet javnega naročila,

• očitane kršitve,

• dejstva in dokaze, s katerimi se kršitve dokazujejo,

• pooblastilo za zastopanje v predrevizijskem in revizijskem postopku, če vlagatelj nastopa s pooblaščencem in

• potrdilo o plačilu takse iz 71. člena ZPVPJN, na račun Ministrstva za finance št. 01100-1000358802. Na plačilnem nalogu je potrebno vpisati naslednje sklicevanje na številko odobritve:11 16110-7111290-XXXXXXLL (oznaka X pomeni št. javnega naročila, oznaka L pa pomeni označbo leta. V kolikor je št. javnega naročila krajših sedmih znakov se na manjkajoča mesta spredaj vpiše 0). Višina takse je 3.500,00 EUR, če se zahtevek za revizijo nanaša na povabilo k oddaji ponudbe in/ali razpisno dokumentacijo.

1. **POGODBA**

Naročnik bo z izbranim ponudnikom podpisal pogodbo.

V skladu s šestim odstavkom 14. člena ZIntPK je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu ponudnika ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno.

Odgovorna oseba naročnika

 Ivan Benčina, župan